LidanRubinov/Halacha-QA huggingface dataset:
שאלה: בדיקת חמץ: שמעתי שכל מקום שהוא נקי מחמץ שלושה ימים ומקפידים שלא להכניס בו חמץ- מצד הדין אינו טעון בדיקה, מפני שהוא בחזקת נקי מחמץ. האם אפשר לסמוך על כך דברים שמנקים שלושה ימים (ויותר) לפני בדיקת חמץ, לא יצטרכו לבדוק אותם בבדיקת חמץ, או שבכל אופן חייבים לעבור על כל המקומות?
תשובה: יש לבדוק בכל המקומות שרגילים להכניס שם חמץ בכל השנה. אם אתה יודע בוודאות שהמקום נקי, תוודא שאכן הוא נשאר כך ושלא שכחנו לנקות חלק ממנו.
שאלה: פסח: כמה כזיתות צריך לאכול בליל הסדר ומתי?
תשובה: לכתחילה יש לאכול שתי זיתים מיד לאחר המוציא. זית בכורך ושני זיתים באפיקומן.
שאלה: חסימת פרסומות באינטרנט: האם בהפעלת תוכנה החוסמת פרסומות באינטרנט יש גרימת הפסד לבעלי הפרסומת? אם כן - מה לעשות במקרה שיש חשש לפרסומות לא צנועות?
תשובה: מותר לך לחסום פרסומות בכדי שלא יכנסו ללא רצונך למחשב שלך.
שאלה: הגעלת כלים: האם מספיק לנקות את הכיריים של הגז ולכסותם, או שצריך להגעילם? (רק את הברזלים שהסירים עומדים עליהם, לא את המבערים).
תשובה: עדיף ללבנם או להגעילם אולם אפשר להסתפק בלעטוף אותם בנייר כסף, כך שהסיר לא יגע בהם ישירות.
שאלה: בירור לגבי גילוח בחול המועד ובספירת העומר לאשכנזים: 1)האם מותר לי להתגלח בחול המועד? אני אשכנזי 2)עד מתי אסור לי להתגלח בפסירת העומר וממתי אסור לי? אני אשכנזי אשמח לקבל תשובות כמה שיותר מהר ושיהיה לכם פסח כשר ושמח
תשובה: אין להתגלח מתחילת ספירת העומר (חול המועד) עד ל"ג בעומר. אם מנהג משפחתך הוא לשמור את מנהגי הספירה מראש חודש אייר ועד לשבועות, הרי שאלו הימים שאסור לך להתגלח. לגבי חול המועד, זו מחלוקת.
שאלה: התרה במקום ספק: אני ספרדי, אמנם נהגתי איסור באורז בפסח לא כחומרה אלא מפני שבמקומות בהם התארחתי בליל הסדר, חששתי שמא הוא אינו נבדק היטב. אינני זוכר בוודאות אם אמרתי "בלי נדר" ועברו מספר שנים מאז (יותר מ-3 כמדומני). בליל הסדר הזה אשתי מכינה אורז, ואנו עורכים ליל הסדר בבית, ואני בהחלט סומך על בדיקתה. שאלתי היא האם אני צריך לעשות התרת נדרים על כך? אם כן, אשמח לדעת כיצד (היכן נמצא נוסח מתאים וכו)
תשובה: אם הסיבה שלא אכלת אינה מצד חומרה של קטניות אלא מחשש כשרות איך צריך לעשות התרת נדרים והינך יכול לאכול את האורז.
שאלה: עשבי חיטה: האם המוצר עשבי חיטה כשר לפסח?
תשובה: וברכת ד' אינני מכיר את המוצר בצורה מדויקת ואת החברה המייצרת על כן אכתוב רק את הכללים. א. אם אין בעשב אלא את הגבעול (העשב) ללא זרע החיטה עצמה, אפשר להתיר כדין כל ירק שלא נאסר אלא דגן. ב. אם יש גם את הגרעין בודאי שאסור כחמץ גמור. ג. אם אין פקוח במקום הנעשה אין לאכול. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: אכילת חמץ בשוגג: לרב היום בבוקר אכלתי חמץ והזדעזעתי לגלות שהזמן שבו אכלתי את החמץ הוא הזמן שאסור היה לאכול כבר. לא היה לי מושג שאסור כי אני זוכר שראיתי באינטרנט איפשהו שכבר בסביבות השעה 18:30 נכנס האיסור. וזה היה לגמרי בשוגג איך אפשר לכפר על זה? נ.ב חיפשתי כבר תשובות אבל כל פעם כתבתם דברים כמו "צריך לחכות שיבנו את בית המקדש ואז ללכת ולהתפלל" וזאת ממש לא תשובה לעניין כי בטוח יש דרך לכפר על זה. ואני רוצה משהו רסמי שאני יוכל לעשות ולא סתם "חכה לבית המקדש תלמד לקח שתמיד צריך לבדוק תתפלל בבוקר" בגלל שכל בוקר אני מניח תפילין ואומר תפילת 18 ובחג גם את ברכות שחרית (ביום יום אין לי זמן). חג שמח, עידן.
תשובה: באיזה שעה זה היה? אם לפני 12:35 בערך (תלוי במקום מגוריך) הרי שהאיסור הוא מדרבנן ולא עברת על חמץ מהתורה. חכמים תיקנו הרחקה של כשעתיים על מנת למנוע שטעות כשלך תגיע לאיסור תורה. אם אכלת לפני השעה עשר וחצי (כל זה בדיעבד דלכתחילה יש לחשוש לשיטה שהשעה היא עד 9:55), הרי שעדיין לא הגיע זמן האיסור גם מדרבנן. שוגג (כמו המצב שלך) הוא קל יותר ממזיד. תיקון לעבירה בשוגג היא ללמוד היטב את כל ההלכות הנוגעות לעניין. לכן, עד סוף הפסח תלמד את כל ההלכות הנוגעות לערב פסח. את ההלכות של סוף זמן אכילת חמץ והלכות ביעור חמץ. כמו כן את דיני איסור מלאכה בערב פסח.
שאלה: ללמד גוי עברית: האם מותר ללמד גוי, שלא חי בארץ, עברית בתמורה לכך שהוא ילמד אותי ספרדית?
תשובה: מותר.
שאלה: תאריכי אזכרה 11 ו12 חודש: אבי נפטר ביום יז כסלו תשע"א ונטמן באותו יום. מתי עלינו לערוך אזכרה של 11 חודש ומתי של 12 חודש? והאם לאחר 11 חודשים בדיוק צריכים להפסיק עם הקדיש והאם לאחר 12 חודשים צריך להמשיך עם הקדיש בכל יום?
תשובה: 11 חודש מסתיימים בי"ז בתשרי תשע"ב. ביום זה יש להפסיק את אמירת הקדיש. מאחר וזה יוצא בחול המועד סוכות, את האזכרה יש להקדים לפני החג. לספרדים, האזכרה של 12 חודש תהיה בי"ז בחשון. האשכנזים עושים את האזכרה בתאריך הפטירה.
שאלה: האם מותר להיות במחשב בחול המועד: לכבוד הרב האם מותר להיות במחשב בחול המועד? לדוגמא: להיות בפייסבוק או לשחק במחשב.
תשובה: מותר לשחק במחשב בחול המועד אולם רצוי שלא לבזבז את כל הזמן מול המחשב אלא לנצל את הזמן ללימוד תורה ולדברים חיוביים נוספים.
שאלה: ספירת העומר בחג הפסח: האם מותר לשמוע מוזיקה ולרקוד בחול המועד פסח שחלה בו ספירת העומר?(למטרת מסיבה שתגבש ותאחד את בנות המדשה שבה אני לומדת) שאלה נוספת:האם מותר להיכנס לבית שאינו הוכשר לפסח בחול המועד פסח?
תשובה: מותר לרקוד ולשמוע מוזיקה בחול המועד. להיכנס לבית מותר אולם אין להשתמש שם בשום דבר הקשור לאוכל. אם יש שם חמץ ממש והבית שלך יש לבערו.
שאלה: מה היחס לשמאלנים?: לכבוד הרב, רציתי לדעת איך צריך להתייחס, ומה צריך לעשות אל מול השמאלנים שנמצאים בעם ישראל האם הם בכלל נחשבים בתוך עם ישראל? ומה מותר לעשות נגדם? במיוחד לאור זה שהם הלכו לבית הרוצחים מהכפר עוורתא והצדיקו אותם. ו
תשובה: זה שאלה קשה מאוד. קודם כל, לא כל אנשי השמאל הם אותו דבר. בעיקרון, הרצון שלהם זה לעשות וזה רצון טוב, אלא שהם טועים ובעקבות הרצון הזה הם מוכנים למסור חלק מהארץ. הבעיה היא שהם לא מבינים שאין להם עם מי לדבר מהצד השני, כי בצד השני הרצון היחיד שיש שם זה להפריע למדינת ישראל, זה רק עניין של זמן שעד שכולם יבינו שזאת לא הדרך. אלה שהולכים ומסייעים לערבים במאבק נגד המדינה בכלל, ונגד חיילי צה"ל בפרט- ללא ספק הם בגדר פושעי ישראל, ואם המדינה הייתה עכשיו במצב מתוקן היו מעמידים אותם למשפט על סיוע לאויב בשעת מלחמה. אבל צריך לשים לב, לא כל השמאל אותו דבר, לא כל השמאלנים הם כאלה.
שאלה: אפיקומן שנשכח: הרב, מה הדין במקרה והאפיקומן לא נאכל בליל הסדר, האם אפשר לאכול אותו בחול המועד חג שני? האם אפשר עדיין לקיים את המצווה או שעבר זמנה?
תשובה: עניין האפיקומן הוא לאכול מצה בסוף האוכל של ליל הסדר על מנת שישאר טעם המצה בפה (בדומה לקורבן פסח). אם לא אכלתם, אין עוד עניין לאכול. את המצה שהשארת לאפיקומן אפשר לאכול בחול המועד.
שאלה: כשרות טבליות לטיהור מים: אנחנו מתכננים לצאת לטיול בחו"ל וככל הנראה תהיה לנו בעיה למצוא שם מים נקיים בחלק מהמקומות ולכן אנחנו מצטיידים מראש עם טבליות לטיהור מים. רצינו לשאול - האם צריך כשרות לטבליות לטיהור מים? לצורך העניין ולמידע נוסף - אלו הטבליות שאנחנו מעוניינים להשתמש: מראש על התשובה
תשובה: האם הן עשויות מהחי או מהצומח? האם יש להן טעם?
שאלה: ספירת העומר לנשים: לרב, בעלי אשכנזי, ואני ממוצא ספרדי, ובגלל שהרב שלנו ספרדי, אנו הולכים באופן כללי לפי הלכות ספרד. ע"פ הספרדים ידוע שנשים פטורות מספירת העומר, בגלל שזה תלוי בזמן גרמא. ובעלי (שהוא אשכנזי) ומתפלל בבית כנסת ספרדי),שמע בדרשה בבית הכנסת, ע"פ ילקוט יוסף, שנשים פטורות מספירה, ואם הן כן סופרות זו ברכה לבטלה. הרגשתי ממש רע ששמעתי זאת. אני נוהגת כמה שנים (להחמיר על עצמי) ולספור את העומר,(גם כתירוץ שבעלי אשכנזי) ולברך בשם ומלכות, בנטילת לולב, ובברכות שבסידור(כמו הגברים)- כמו האשכנזים, וגם מברכת ברכת לבנה (כמו בנות חב"ד) ובשאר כל העיניינים נוהגת לפי הספרדים. כי אני יודעת שבחב"ד בנות סופרות את העומר, וגם בקהילות אשכז. האם כל הברכות של מצוות ספירת העומר שברכתי עד עתה, היו חס ו לבטלה?. ואני מעוניינת כן להמשיך לספור, כי אני רואה שיש התר בקהילות אחרות לספור. האם מותר לי להמשיך לספור? ולא יהיה בזה חשש לברכה לבטלה חס ו? ב מראש
תשובה: גם לפי מנהג אשכנז נשים פטורות מספירת העומר כי זו מצוה שהזמן גרמא. אלא, שלפי מנהג אשכנז אישה המקייימת בכל זאת מצוה שהזמן גרמא רשאית לברך"וצונו", בעוד שלדעת מרן המחבר אישה לא תברך "וצונו". למרות זאת רווח מנהג בין נשים ספרדיות לברך על לולב ועל מצוות נוספות שהזמן גרמן. הגר"ע יוסף חולק על מנהג זה אולם פוסקים רבים מצדיקים אותו. לעומת זאת, יש פוסקים אשכנזים הממליצים לאשה לא לברך על ספירת העומר שמא תשכח יום אחד. לדעתי, אשה השומעת ערב ערב ברשת רדיו דתית את ספירת העומר, וכן אם בעלה מזכיר לה, יכולה לברך. המשיכי אפוא במנהגך, שהוא מנהג ותיקין.
שאלה: קנית אוכל בחנות המוכרת חמץ: 1. האם מותר להיכנס בפסח למכולת המוכרת ביודעין גם חמץ גמור ולקנות שם מוצרים כשרים לפסח? 2. מה דין קניה באותה חנות לאחר הפסח - גם לגבי מוצרים המתחדשים כל יום יומיים כמו לחם וירקות וגם לגבי מוצרי מדף כמו עוגיות ושימורים? חג שמח
תשובה: 1. אין לקנות שם. 2. מוצרים שהם חמץ אין לקנות שם כל עוד לא בטוחים לגמרי שיוצרו לאחר הפסח או שנמכרו במכירת חמץ (אי אפשר לסמוך על דברי בעל החנות). באופן כללי, עדיף לקנות בחנות השומרת כשרות.
שאלה: שיעורים פרטיים בחול המועד: א. האם מותר ללמד תיכוניסטיים שיעורים פרטיים במתמטיקה לפני בחינות שייתקיימו מיד לאחר הפסח? ב. ללא קשר, האם מותר לענות על שאלות בטלפון בידיעה שהם כן עובדים ומתרגלים? ומועדים לשמחה
תשובה: א. אין לעבוד בחול המועד אלא אם חסר לך פרנסה. ב. לענות על השאלות מותר לך.
שאלה: ברכת האילנות על עץ אחד: במהלך ברכת האילנות הסתכלתי רק על עץ אחד. במקום היו שני עצים. האם יצאתי? האם לברך שוב?
תשובה: יצאת ידי חובה.
שאלה: בניה בלגו בשבת: אני רוצה לשאול אם מותר לבנות בלגו בשבת או בחג ואחר כך לפרק את זה שלא יהיה בניית קבע לפרק לפני יציאת שבת או חג?
תשובה: נחלקו הפוסקים האם מותר לשחק בלגו בשבת. יש האוסרים משום מלאכת בונה (שמירת שבת כהלכתה טז יט) ויש מתירים כיון שאין כאן הרכבה חזקה וקבועה אלא הרכבה זמנית שבדרך כלל רגילים לפרק אותה לאחר זמן (ציץ אליעזר יג, לא  יחו"ד ב, נה). מכיון שאתה גם מפרק בשבת עצמה יש יותר מקום להקל. כל זאת בילדים מתחת גיל מצוות, אולם מבוגרים ראוי להם להחמיר לא לשחק בלגו בשבת, ובכלל ראוי להקדיש את השבת ללימוד תורה ולמילוי המצברים הרוחניים לקראת ימי החול. "לא ניתנו שבתות וימים טובים אלא לעסוק בהן בדברי תורה" (ירושלמי פט"ו ה"ג),
שאלה: דיני חול המועד: 1. האם בחול המועד פסח מותר לשמוע מוזיקה? 2. האם מותר לכתוב באתרי חדשות בחול המועד? 3. האם טוב לכתוב כמה שפחות במחשב בימי חול המועד?
תשובה: 1. בוודאי. 2. כתיבה על מחשב אינה נחשבת לכתיבה. 3. יש להקדיש זמן ללימוד תורה.
שאלה: ופלים כשל"פ המכילים גלוטן: לרב על אריזות ופלים של "עלית" בכשרות לפסח, מודגש שהמוצר מכיל גלוטן ברמה של 20 ppm (עשרים חלקיקים למליון). האם זה נכון שניתנת כשרות לפסח למוצר המכיל גלוטן, שהרבה רבנים קבעו שהוא חמץ, אפילו שכמותו מזערית?
תשובה: כל מוצר המכיל קמח מכיל גם גלוטן. גם במצה שאוכלים יש גלוטן. ממילא, וופלים העשוים מקמח מצה מכילים גלוטן והם כשרים לפסח.
שאלה: מציאת ישיבה: אני בחור אשר מתחזק כבר למעלה מ3 חודשים אין ברשותי רב אשר מכוון אותי. וגם מסיבה זאת ברצוני להיכנס לישיבה יומית חצי יום. ויש לי כמה שאלות. האם יש דבר כזה?,והאם תוכלו לעזור לי למצוא כאלה באיזור השרון.
תשובה: לך יקירי. מאוד שמחתי שפנית אלינו, ואשתדל לעזור לך בכל מה שאוכל. תוכל להיות איתי בקשר דרך האימייל שלי, ולשאול כל מה שתרצה, ואף לבקש עזרה, שבשביל זה אני כאן. לגבי ישיבה, אני מאוד ממליץ לך על ישיבת אש קודש ברמת גן. תוכל להיכנס לקישור הבא ולראות, לקבל רושם ופרטים ואף ליצור קשר. הכתובת שלהם היא : אנא עדכן אותי מה התקדם ואם תרצה יש גם במקומות אחרים מקומות מאוד נפלאים שתוכל למצוא את מבוקשך. שיהיה חג שמח הרב יצחק גרינבלט zahig1 gmail.com
שאלה: סלט שהוסיפו לו קצת מלימון שהוא ערלה: אם הוסיפו לסלט לימון שאני יודע ב-100 שהוא ערלה, לא חתיכות לימון אלא סחטו קצת לימון כדי להוסיף טעם לסלט, מותר לאכול מהסלט הזה?
תשובה: וברכת ד' אין לאכול את הסלט. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: תספורת וגילוח בעומר - מקרים מיוחדים: 1. האם מותר לי להקדים ולהתגלח בר"ח אייר, כאשר אי-התגלחות גורמת לי לצער ולכיעור? 2. כדי להסיר הדבקה רפואית מהראש אני צריך לגזור שערות בודדות- מותר?
תשובה: 1. אסור. 2. מותר.
שאלה: האם הכירה כשרה?: 1. האם הכירה (חשמלית או רגילה) נחשבת טריפה ולכן התחתיות של הסירים והמחבתות נחשבים כנ"ל? אני מקישה מנושא פסח, שבו הוצרכנו לנקות היטב את הכיריים ואז לעטפם בנייר כסף. לא הבנתי מה הטעם? הרי שאם הכיריים "בולעות" את החמץ החלב הבשר ע"י החום, האם לא כך הן גם פולטות אותו? כלומר, כיריים שתמיד נמצאות בחום של אש, בין אם מניחים עליהן סיר בשר או חלב, הכיריים תמיד עוברות "תהליך הכשרה וליבון". לא כך? כי האש תמיד נוגעת בהן. וכנ"ל לגבי כירה חשמלית, שאמנם היא לא אש אך אם חומה מספיק כדי להפכה לבשרית לדוג או חלבית, הרי שהוא גם מכשיר אותה? ואותו עניין לגבי פלטת שבת? 2. במידה ולא, ובמידה ואכן כל פעם אני מניחה סיר בשרי על הכירה, הכירה "הופכת בשרית" מחמת תחתית הסיר הבשרי, ובפעם הבאה היא הופכת "טריפה" אם אניח עליה סיר חלבי, האם אין בכך בעיה? הרי אם ניקח מזלג ו"נטריף" רק קצה אחד בו, אי אפשר להמשיך להשתמש בו בכשרות, הוא נטרף כולו, אז מה לגבי הסירים? צד אחד כשר וצד שני טרף? ותיזכו למצוות!
תשובה: כאשר נשפך משהו על כיריים עוצמת החום מכלה את הכל ולכן זה לא נהיה טרף. במגש שנמצא מתחת לכיריים, מחמירים שמה שנשפך שם כן נחשב כטרף.
שאלה: כיסוי ראש בשלבים: אחרי שהתחתנתי היה לא מאוד קשה לשים כיסוי ראש, אבל ב"ה לקח לי יום לקבל החלטה, ומיד לאחר היום השני לחתונתי התחלתי לשים כיסוי ראש. במשך תקופה ארוכה (כמעט שנה) שמתי "חצי כיסוי", כי עדיין היה לי קשה ובעלי ייעץ לי "להתחיל בקטן", כך שמתי כיסוי ראש עם שיער בחוץ, עכשיו ב"ה אני מכסה את כל הראש כשאני יוצאת מהבית, ב"ה. מה שקשה לי הוא שאני גרה בסמוך להוריי בעלי, ואני מכירה אותם הרבה לפני החתונה כך שאני ממש מרגישה אים "משפחה" לכל דבר, כי הם כן משפחה אחרי הכל. אני משתדלת לכסות את הראש כשאני אצלם (ה"בעייתיים" הם בעצם חמי ואח של בעלי) אבל נורא קשה לי ולפעמים זה מרגיש לי קצת זר ומרוחק. (הם לא דתיים) האם מותר להחשיב אותם כמשפחה לכל דבר, שאחרי הכל הם באמת משפחה. כי הם הרי מכירים אותי לפני שכיסיתי את הראש, האם זה ר או שעליי להקפיד בנושא גם לידם? ותיזכו למצוות!
תשובה: כשאת בביתך יש מקום יותר להקל. וכן כשאתם נמצאים אצלם ומקבלים חדר משלכם אז זה נחשב כביתך ויש יותר מקום להקל. ודאי שהמנהג הטוב הוא לכסות את הראש גם כשאת בביתך כשיש אנשים זרים. אולם זה יותר מנהג ולא הלכה מוחלטת. לכן כתבתי את הדברים שתדעי שיש להבחין בין כיסוי ראש מחוץ לבית לכיסוי ראש בתוך הבית. בכל אופן, גם בשאלה האם להקל כדאי מאד שתצליח להתחשב בהרגשת בעלך. אולי זה קצת קשה לך אבל בסופו של דבר תרוויחי מכך ללא ספק.
שאלה: סגירת תאריך לחתונה בתקופת ספירת העומר: רציתי בבקשה לשאול, האם מותר לסגור תאריך לחתונה בתקופת ספירת העומר? וחג שמח.
תשובה: מותר בספירת העומר להתעסק בכל ענייני החתונה (כולל קניות) ואף לסגור על תאריך שיהיה בימים שמותר בהם להתחתן. מזל טוב, הרב בנימין במברגר
שאלה: ספק חמץ?: מצטער על הכמות הרבה של השאלות. אני פשוט רוצה להיות רגוע. 1. האם מותר לאכול אצל אדם שמבטיח שכל כליו כשרים לפסח, וכן כל המוצרים שברשותו כשרים לפסח, כשמסתמכים רק על ההבטחה הזאת, ולא רואים זאת בעיניים (חוץ מכך שלא רואים חמץ על השולחן? 1.1. אם לא - מה במצב שאני יודע בוודאות שהכלים שלו כשרים לפסח, ורק על המוצרים אני לא יודע בוודאות? ולהפך? 1.2. האם יש קשר למצבו הרוחני של האדם במקרה הזה (זה משנה אם הוא חרדי דתי-לאומי חילוני)? 2. (השאלה הכי חשובה עבורי. אם אפשר, תשובה ברורה בבקשה) נניח וכל הכלים והמטבח שלי כשרים לפסח. האם חוששים שהגיעו איכשהו פירורי חמץ שאנו לא יודעים עליהם לאוכל, למוצרים או לכלים (שהרי תמיד קיים איזשהו סיכוי שהגיעו פירורי חמץ לירקות או לכל מוצר מזון אחר, בסופר או בבית), או שאין חוששים? במילים אחרות: האם חוששים שמא יש באוכל חמץ שאנחנו לא יודעים עליו, או שאוכלים בלי חשש? ופסח כשר ושמח.
תשובה: אם מדובר בשומר שבת יש לסמוך על דבריו אם אינו שומר שבת אין לסמוך על כשרותו כל השנה ובודאי שלא בפסח
שאלה: זמני יציאת חג הפסח באמסטרדם: אני ובעלי נוסעים בערב חג השני של פסח לחו"ל - לאמסטרדם הייתי רוצה לדעת מתי יוצא החג עבורנו כשנשהה באמסטרדם? כלומר החל ממתי נוכל לשוב לאכול חמץ, האם זה לפי שעון ישראל? או השעון המקומי? כלומר אם הפרש השעות בין ישראל לאמסטרדם הוא בשעה אחת - ישראל מקדימה את אמסטרדם - כלומר אם פה 20 בערב אז שם השעה 19 - אז אם יוצא החג ב-20 בערב שעון ישראל אז אצלנו הוא ייצא ב19 בערב? אודה לך על תשובה מהירה מאחר ואנחנו טסים ביום ראשון הקרוב בע"ה
תשובה: החג יוצא על פי לוח הזמנים שבאמסטרדם. עייני בלוח השנה שבאתר לגבי הזמן המדוייק.
שאלה: נושאים שונים ומגוונים: לכב הרב 1.יש לנו מנהג ללכת כל מוצש"ק לבתי חולים ולשמח (לשיר ולנגן עם כלי נגינה ולרקוד) האם ניתן להמשיך במנהג זה גם בימי ספירת העומר? 2.ישיבה מעורבת-מה הגדרים?האם זה חיוב מידת חסידות? האם הדין משתנה ב- -אירועים משפחתיים -אירועי זיכרון -הופעות בקדושה -קומזיץ -שיעורי תורה -התכנסויות -סעודות כלליות 3.האם מותר לנגן בכלי נגינה בתפילת ההלל מזמורי תהילים? 4. מה עניינה הפנימית של ספירת העומר? 5.מידות-אלו ספרים הר יכול להמליץ שיעזרו במודעות עצמית לא למהר לשפוט להגיב,כיבוד או"א,ריכוז בתפילה ובלימוד בין אדם לחבירו, 6.קול אישה בזמר מה האיסור ועד כמה? 7.חמץ שעבר עליו הפסח זה חיוב? 8.שירים לועזיים אפשר לשמוע?(שירי אהבה שירים כללים) 9.לימוד נגינה בספירת העומר שלושת השבועות אפשר?
תשובה: : 1. ניתן לשמח חולים גם בימי הספירה. אולם עדיף ללא כלי נגינה. אם זה יתבטל אזי להביא כלי נגינה אולם הריקוד יהיה עם החולים ולא ריקוד בפני עצמכם. 2. בדברים שבקדושה צריך ישיבה נפרדת עם מחיצה. בשאר ארועים מצד הדין לא צריך מחיצה. בארועים שיש בהם שמחה יתירה או דוחק גדול יש כאלו שהצריכו ישיבה נפרדת מצד הדין. במפגשים בגיל הנעורים צריך ישיבה נפרדת כדי שלא ליצור קשר אישי בין בנים לבנות. בארוע ששרים, ישיבה נפרדת כדי שהגברים ישמעו את שירת הגברים ולא את שירת הבת שנמצאת לידם. בארועים משפחתיים לא צריך ישיבה פרדת. 3. מצד הדין ניתן לנגן בכלי נגינה בהלל. אולם במקום אחר כתבנו את דעתנו, שכדאי לשמור שמחה יתירה זו לבית המקדש שיבנה במהרה בימינו. ומה עוד, שלפעמים כלי נגינה לא מתאימים לעבודת התפלה שצריכה לבוא יותר מתוך עמל פנימי ולא התעוררות חיצונית. 4. הימים שמחברים את האביב לזמן הקציר הם ימים מיוחדים ולכן סופרים אותם בכדי להדגיש את מיוחדותם. מדובר על תקופה מיוחדת של שמחה ותפלה והתכוננות לקראת זמן השבועות. יש הרואים בזמן זה זמן שחותם את הברכה החקלאית ולכן מונים את הימים לסיום תקופה חקלאית. יש שחיברו את הספירה כהכנה למתן תורה ולמעבר מיציאת מצרים להבשלה של יש השבועות. 5. ללמוד מסכת אבות. ספר אורחות צדיקים, ספר מנורת המאור. 6. אסור לשמוע אישה שאסורה על האדם בקירבה בעת שהיא שרה. האיסור הוא גם כששתי נשים שרות ביחד. יש שהתירו בשמיעה דרך רדיו או קלטת במיוחד כשלא מכיר. יש שהתירו בשירת רקע כשלא שם לב למי ששר. 7. חמץ שעבר עליו הפסח איסור מדברי חכמים. 8. שירים לועזיים ניתן לשמוע אם המילים צנועות וטהורות והמחבר לא גס רוח עם מידות מקולקלות. 9. ניתן ללמוד נגינה בספירת העומר ובין המצרים. מר"ח אב כדאי להימנע.
שאלה: מכירת הבית חמץ האם מותר להיכנס אליו: עשיתי מכירת חמץ לבית שלא כשר לפסח כולו חמץ, האם מותר להיכנס לשם?
תשובה: לא
שאלה: אמירת קדיש על ידי חתני: כבוד הרב, יש לי יום זכרון בשביעי של פסח על אבי. לצערי, אני מרותק לבית כבר כחודש וחצי, בעיות גב ורגל שמאל. המרחק לביה"כ הקרוב, שבו אני רגיל להתפלל בימי השבוע הוא רק במרחק של -כ400 מטר. אולם לצערי יהיה קשה עלי לעשות מרחק זה. האם חתני שנמצא באבל על אמו יכול להגיד גם קדיש על אבי או עדיף למצוא מישהו זר שיגיד קדיש?
תשובה: החתן עדיף
שאלה: מקום לא נקי מחמץ בפסח: מותר ללכת למקומות שבהם לא ניקו את החמץ למשל לנסוע באוטובוס שלא ניקו בו את החמץ ללכת למקומות ציבוריים שלא ניקו בהם את החמץ וכדומה? אבקש תשובה לפי הספרדים.
תשובה: אין הבדל בין ספרדים לאשכנזים. חמץ שלנו אסור לנו בבל יראה ובל יימצ א על חמץ של אחרים איננו אחראים
שאלה: בלון בפסח: האם מותר לנפח בלונים בפסח? הם מאובקים באבקה שעלולה להיות קמח, האם יש לחשוש שבעצם יוצרים חמץ כשמנפחים אותם?
תשובה: אם אכן מדובר בקמח הבלון אסור בשימוש אולם כדאי לבדוק אצ למומחים האם מדובר בקמח או באבקת טלק
שאלה: הכנסת בד  חפץ אחר לפה בפסח: האם מותר להכניס לפה בד (שיש חשש שלא נבדק מחמץ), או חפץ אחר בפסח? אם לא - מי שעשה כן מה דינו?
תשובה: דבר שלא נוקה לפסח אין להכניס לפה
שאלה: ישראל והעמים: אם עם ישראל הם בניו של בורא עולם ונקראים בתורה "בני בכורי ישראל", איך נקראים הגויים הרי גם הם נבראו על ידו?
תשובה: התפקיד האלוקי באנושות מוטל על עם ישראל, ולכן הם נקראים בנים של ה' יותר מהעמים האחרים.
שאלה: חמץ וכשרות מוצרים לפסח: רציתי לדעת איך זה ייתכן שרב נותן תעודה -כשר לפסח- למוצרים קוסמטיים כולל שפתון שיש בהם ויטמין E -הרי זה חמץ גמור??????!!!!! מדובר על חברה soft touch. מחכה לתשובה כי קניתי מהם ספתון ורק אחר כך רעיתי שהוא מכיל ויטמין E.
תשובה: אין בר"ג מפעל לקוסמטיקה ולכן לא נתבקשתי לתת הכשר למפעל שאינו קיים ולגופו של עניין, חמץ שנפסל מאכילת כלב לפני פסח אינו חמץ המהדרות חוששות שאולי המלקקת את השפתון מתכוונת לאוכלו ולכן מעדיפות שפתון ללא ויטמין e
שאלה: דירוג כשרות עופות: לפני חג הפסח האחרון פורסם דירוג של ירקות עליים.מדוע לא מתפרסם דירוג של משחטות עופות לפי רשימת קריטריונים וציון שקבלה המשחטה על כל סעיף כך שהציבור יוכל לבחור לפי זה ולא יצטרך להיות ניזון משמועות לא מבוססות?
תשובה: מאחר ודירוג משחטות עוף מורכב יותר מדירוג ירקות עלים אין עדין דירוג, אך ברבנות הראשית לישראל עובדים על כך ובעזרת ה' יהיה דירוג גם למשחטות.
שאלה: גניזה: בנסיעה ברכבת קיבלתי חוברת ולאחר מכן שעיינתי בה גיליתי להפתעתי כי מדובר בכתבים נוצריים מתוך הברית החדשה אך ישנם גם ציטוטים מהתנ"ך. האם בגלל שישנם ציטוטים מהתנ"ך אסור לי לזרוק את החוברת וצריך לגנוז?
תשובה: אין צורך לגנוז.
שאלה: ת על עבודה שלא בוצעה כראוי: לצורך התחלת בניה של בית פרטי, נזקקנו לשרותיו של קונסטרקטור. הל"ז חותם על תוכניות שמוגשות לאישור במועצה, ומכין במקביל תכנון לביצוע יסודות הבניין, ואף רושם כתב כמויות, כלומר, כמה בטון בסכ"ה יש לטמון באדמה כדי לייצב את הבית כראוי. יש בעבודה זו בעיה מובנית, מכיוון שהקונסטרוקטור יכול לקבוע מראש שתוכנס לאדמה כמות בטון מוגזמת (למען הסר ספק), אך בדיעבד, כל קוב בטון עולה אלפי שקלים. השתלום לקונסטרוקטור נעשה בשלבים, ראשית החתימה, שנית התכנון, ושלישית, סיום העבודה בשטח, לאחר הפיקוח שלו. במקרה המדובר, הקונסטרוקטור רשם כמויות בטון מעל ומעבר לנדרש (נבדק עם מומחים בנושא), מה שהיה גורר את הוצאות הבניה לחריגה של 50 אלף שקלים. האם יש לשלם לו את החלק השני והשלישי של העבודה? יש לזכור כי בכל מקרה, ישנה עלות נוספת בשכירת קונסטרוקטור משני. מה לגבי אם שואלים אותי לטיבו של אותו קונסטורקטור, האם מותר לי לא להמליץ עליו? מראש
תשובה: לו טענותיך היו מוכחות היה מקום להתיר לך את שתי דרשותיך, שכן מותר לאדם לתפוס כסף המגיע לו משום "עביד איניש דינא לנפשיה." וכן מותר לספר לשון הרע על מנת שאחרים יזהרו. אולם במקרה שלך קשה להתיר, שכן מסתבר שיש כמה גישות בין המהנדסים ביחס לכמיות בטון וברזל, וכן יתכן שיש למהנדס טענות נוספות בהקשר של הסיפור הפרטי שלך. נושא כזה צריך להתברר בפני בית הדין, או לפחות באופן מקצועי בפני איגוד מקצועי של מהנדסים וכדומה. (ובוודאי שלא יכול להתברר מסתם שיחת רחוב.) הרב חננאל פאטשינו
שאלה: מצאתי חמץ בביתי: מצאתי חתיכת לחם וזרקתי את זה מהחלון, האם פעלתי נכון? וגם בטעות ציחצתי שיניים במברשת שהשתמשתי בה לפני פסח. וגם מצאתי סוכרייה בתיק של התפילין וזרקתי את זה.
תשובה: את החמץ עליך היה לשרוף. אם מצאת אותו בחג עצמו, יש לכסות אותו עד לצאת החג ואז לשורפו. לכתחילה ראוי להחליף את מברשת השיניים אולם אם היא נקיה אין בכך איסור.
שאלה: מנהגי ספירת העומר: 1.האם מותר לשמוע מוזיקה בספירת העומר? 2.האם מותר לקנות דברים כמו בגדים רהיטים ועוד בספרית העומר?
תשובה: 1. יש מתירים מוזיקה שאינה של ריקודים. 2. מותר.
שאלה: סוג הכתב בסת"ם: מה ההבדל בין אשכנזי בית יוסף ל-אשכנזי נוסח האר"י?
תשובה: לפי האר"י כותבים את האות צ ועוד כמה אותיות קצת אחרת מהכתיבה של בית יוסף. רוב האשכנזים נוהגים על פי כתב בית יוסף.
שאלה: מכסה חם בפסח: נפל מכסה חם מאוד של סיר של פסח על הריצפה במטבח. האם צריך לחשוש לחמץ?
תשובה: לא נראה לי.
שאלה: תרופה בפסח בכלי פסח: מועדים לשמחה בתנו המתוקה מקבלת תרופה חיונית שלא הופיעה ברשימת התרופות הכשרות לפסח (התרופה אינה כלולה בסל התרופות ויובאה באופן פרטי מחו"ל, יש לציין שתרופה מאותה קבוצה בעלת שם מסחרי אחר הופיעה ברשימה). אנו נותנים לה את הקפסולה בתוך יוגורט ונערכנו לאופן השימוש בה למשך החג. מתוך ההתרגשות של כניסת החג, שכחתי ולא הפרדתי מכלי הפסח האחרים את הכפית בה נתתי לה את הקפסולה עם היוגורט. הכפית התערבבה ונשטפה עם הכלים האחרים. מה דינם של הכלים?
תשובה: אם התרופה עצמה לא ראויה למאכל כלב היא לא אסורה גם אם היא ראויה לאכילת כלב מכיון שההנחה היא שהשתשמתם בדברים קרים. שטפו היטב כל דבר שבא במגע אתה. אם הצורך בתרופה הוא פיקו"נ המשיכו לתת אותה אך בכלים נפרדים.
שאלה: וודקה בפסח: אני שומר מסורת ויודע שצריך להיזהר מבירות ווויסקי בפסח, אתמול שתיתי וודקה בהיסח הדעת (בתת-מודע כנראה חשבתי שזה מתפוחי אדמה) ואני כמעט בטוח שהיא מהתססת חיטה (אבסולוט) מה אני אמור לעשות? בברכת חג שמח
תשובה: אם אכן היא עשויה מדגן היא חמץ גמור וכל כלי או מאכל שבא במגע אתה אסור בשימוש אך בדוק היטב האם באמת הוודקה עשויה מדגן בכל מקרה אין להשתמש בדבר שאין עליו הכשר לפסח
שאלה: צליית כבד בתנור: האם מותר לצלות כבד בתנור ע"י שימוש בגריל עליון כשהכבד מונח על רשת מתחתיו? האם צריך בהכרח שדלת התנור תהיה פתוחה?
תשובה: מותר לצלות את הכבד על ידי שימוש בגריל עליון, ואין זה משנה אם דלת התנור פתוחה או סגורה.
שאלה: חוה"מ פסח: האם בחול המועד מותר לכתוב רשימה למכולת? והאם יש צורך בשינוי.
תשובה: מותר. אם אפשר, יש לשנות.
שאלה: הקדמת ישראל לכהנים בהלל: מדוע בהלל, בהודו ל-ה, ישראל מקדים את בית אהרון ובמשך שנה בעלייה לתורה כהן עולה לפני ישראל?
תשובה: מקדימים כהן לישראל בעלייה לתורה משום שיש עניין לכבד את הכהן ולהקדימו בכל דבר שבקדושה. בהלל מזכירים פעמיים את ישראל לפני הכהנים ולאחר שניהם את יראי ה'. אנו אומרים לישראל באופו כללי להודות לה', ובמיוחד לכהנים שיש להם קדושה יתירה ובמיוחד יותר ליראי ה' (מבין הכהנים וישראל) שהם קרובים לה'.
שאלה: מריחת לקה בפסח: האם מותר לאשה למרוח לק על צפורניה בחול המועד בעצמה (הכוונה שאין זו מלאכת אומנות כמו קוסמטיקאית) ואף להוסיף "פרנצ "?(האחרון-הכוונה האם זה נחשב מלאכת אומן, כיוון שזה תכליתו ליופי יותר מן הראשון)
תשובה: מותר
שאלה: כניסה לבית חדש בשלושת שבועות: האם מותר להיכנס לבית חדש בשלושת השבועות? (כוונתינו להיכנס לבית חדש בזמן שבין י"ז בתמוז ל- ר"ח אב. מדובר בבית שבנינו ולא שכירות). אם כן, כיצד מבצעים חנוכת בית? תשובה מהירה נחוצה לנו היות והתכנון כרוך בהרבה תיאומים מסביב.
תשובה: מותר להיכנס אבל אין זה רצוי כיון שיש לברך שהחיינו ואסרו לברך את הברכה בשלושת השבועות. גם אין ראוי לשמוח בזמן זה- ובבית חדש יש שמחה רבה. ואם אין ברירה וחייבים להיכנס באותו זמן כדאי להיכנס ביום שישי ולעשות חנוכת הבית עם שהחיינו בליל שבת.
שאלה: מערכת סולארית ביתית בשבת: האם יש איזו שהיא בעייתיות בהתקנת מערכת סולארית ליצור חשמל מבחינת שבת? המערכת מייצרת כל הזמן באופן קבוע חשמל בלי שום סיוע. החשמל מועבר לממיר ומשם לרשת החשמל.
תשובה: אינני רואה בזה שום בעיה.